

VLADA REPUBLIKE HRVATSKE

Zagreb, 24. ožujka 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Nacrta deklaracije o radu OECD-a u području okoliša |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_ 2022. godine donijela

**Z A K L J U Č A K**

1. Prihvaća se Nacrt deklaracije o radu Organizacije za gospodarsku suradnju i razvoj (OECD) u području okoliša u tekstu koji je Vladi Republike Hrvatske dostavilo Ministarstvo gospodarstva i održivog razvoja, aktom KLASA: 912-03/22-07/01, URBROJ: 517-11-8-22-9, od 16. ožujka 2022. godine.

2. Ovlašćuje se ministar gospodarstva i održivog razvoja da, u ime Republike Hrvatske, usvoji Deklaraciju iz točke 1. ovoga Zaključka.

Klasa;

Urbroj:

Zagreb,

PREDSJEDNIK

mr.sc. Andrej Plenković

**Obrazloženje**

Republika Hrvatska u procesu je pristupanja u punopravno članstvo Organizacije za gospodarsku suradnju i razvoj (OECD). Proces pristupanja podrazumijeva usvajanje svih pravnih instrumenata OECD-a u okviru nadležnosti pojedinih radnih tijela te ocjenu politika i praksi države kandidatkinje, a sukladno Planu pristupanja koji će biti izrađen za Republiku Hrvatsku.

Republika Hrvatska će, u svojstvu države kandidatkinje, sudjelovati na ministarskom sastanku Odbora za okolišnu politiku OECD-a 30. i 31. ožujka 2022. u Parizu. Na navedenom sastanku planirano je usvajanje Deklaracije o radu Organizacije za gospodarsku suradnju i razvoj (OECD) u području okoliša (u daljnjem tekstu „Deklaracija“).

Deklaracija je pravno neobvezujuća, a sadrži aktivnosti i ciljeve u radu OECD-a, njegovih država članica i država kandidatkinja u području okoliša u predstojećem razdoblju, u skladu s međunarodnim naporima u rješavanju međusobno povezanih okolišnih izazova klimatskih promjena, gubitka bioraznolikosti i onečišćenja.

Oko konačnog teksta deklaracije još uvijek se vode pregovori u okviru OECD-a.

Voditelj hrvatskog izaslanstva na ministarskom sastanku je ministar gospodarstva i održivog razvoja dr. sc. Tomislav Ćorić, koji će u ime Republike Hrvatske usvojiti Deklaraciju.

Stoga se predlaže da Vlada Republike Hrvatske na sjednici 24. ožujka 2022. godine donese Zaključak o prihvaćanju Deklaracije.